cyanic-selkie/wikianc huggingface dataset:
ალანიის ეროვნული პარკი
ფლორა
ზღვის დონიდან 1800 მეტრზე მაღლა ალპურ და სუბალპური ზონებია. საშუალო სიმაღლის სარტყელი ფიჭვის, როდოდენდრონის, ყვითელი არყის, ღვიისა და ველური ვარდის ტყეებითაა დაფარული. ყველაზე დაბალ ზონაში ბალახი და მდინარის მცენარეულობა ხარობს. პარკის ტერიტორიაზე 1000-ზე მეტი სახეობის მცენარეა აღმოჩნილი, რომელთაგანაც 200 კავკასიის ენდემია. პარკის ტერიტორიაზე ხარობს სატანას სოკო (Rubroboletus satanas).
ძიან ბო-ძანი
ძიან ბო-ძანი (翦伯赞; დ. 1898 — გ. 18 დეკემბერი, 1968) — ჩინელი ისტორიკოსი. 1955 წელს აირჩიეს ჩინეთის მეცნიერებათა აკადემიის წევრად. ავტორია მრავალრიცხოვანი ნაშრომებისა არქეოლოგიაში, ჩინეთის ძველ და შუა საუკუნეების ისტორიაში. 1946 წელს გამოსცა „ჩინეთის ისტორიის ნარკვევები“ (ტ. 1–2), რომელიც მოიცავს პერიოდს პალეოლითიდან ახ. წ. III საუკუნემდე. 1959–1962 წლებში გამოუშვა მეთოდოლოგიური სტატიების სერიები, რომლებიც იცავდნენ ისტორიზმის პრინციპებს და ეროვნული ისტორიის სწავლაში გაუბრალოებას, დოგმატიზმსა და სქემატიზმს აკრიტიკებდა. „კულტურული რევოლუციის“ ხანაში, 60-იანი წლების მეორე ნახევარში, ჩინური პრესის მწვავე კრიტიკის ობიექტი გახდა.
ალანიის ეროვნული პარკი
ფლორა
ჰარესკოგუშჩელიას მდინარის ველზე მაღლა, 2400 მეტრის სიმაღლეზე „ჩიფანძარის ჭაობი“ მდებარეობს. ჭაობიანი ტერიტორია დაახლოებით 3 ჰექტარი, ხოლო სირღმე 3 მეტრია. მიიჩნევენ, რომ ჭაობი 5 000 წლისაა.
ძიან ბო-ძანი
რესურსები ინტერნეტში
კატეგორია:ჩინელი ისტორიკოსები კატეგორია:დაბადებული 1898 კატეგორია:გარდაცვლილი 18 დეკემბერი კატეგორია:გარდაცვლილი 1968
ალანიის ეროვნული პარკი
ფაუნა
ეროვნული პარკის ტერიტორიაზე ძუძუმწოვრები კავკასიონის ჩრდიილოეთი ფერდობის ტყიან სივრცეებში ბინადრობენ. ალანიის ეროვნულ პაკში 34 სახეობის ძუძუმწოვარი, მათ შორის: მგლები, ჯაკალები, არჩვები და საფრთხის ქვეშ მყოფი დასავლეთკავკასიური ჯიხვი ბინადრობს. Birdlife International-ის კლასიფიკაციით თითქმის მთელი ეროვნული პარკი „ფრინველებისა და ბიომრავალფეროვნების მნიშვნელოვანი სივრცეა“, რაც კიდევ უფრო შესამჩნევია პარკის ტერიტორიაზე ბინადარი ბატკანძერისა და კავკასიური როჭოს პოპულაციებით. სულ პარკის ტერიტორიაზე 116 სახეობის ფრინველია დაფიქსირებული.
ალანიის ეროვნული პარკის წყლებში ერთადერთი სახეობის თევზი, ნაკადულის კალმახი ბინადრობს. ალანიის ეროვნულ პარკში დაფიაქსირებულია ქვეწარმავლების ხუთი სახეობა, რომელთაგანაც ყველაზე ცნობილია ველის გველგესლა.
ისტორია
ალანიის ეროვნული პარკის ტერიტორია უძველესი დროიდან იყო დასახლებული. ნაყოფიერი ნიადაგის გამო, აქ სავაჭრო მარშრუტები გადიოდა. ძვ.წ. 1100-400 წლებში აქ განვითარდა ყუბანის კულტურა, რომელსა სკვითებმა მოუღეს ბოლო. ყუბანელები გამორჩეული მეტალურგები იყვნენ და მთიანი ადგილების ყველა უპირატესობას იყენებდნენ. აქვე იყო განვითარებული ტერასოვანი სოფლის მეურნეობა.
პირველი ათასწლეულის დასაწყისში ამ ადგილებში ალანები დასახლდნენ. ალანები მეომარი, მომთაბარე ტომები იყვნენ. საბოლოოდ ისინი ჩრდილოეთ კავკასიაში დასახლდნენ და ძლიერი სამეფოც შექმნეს. XIV საუკუნეში მონღოლებთან დამარცხების შემდეგ ალანებმა მთებისკენ დაიხიეს და დიდი ხნის მანძილზე იზოლირებულნი იყვნენ.
ბოლო ორასი წლის მანძილზე პარკის ირაფსკის რაიონის მუდმივი მოსახლეობის რაოდენობა შემცირდა. დ. აცული ტერიტორია 1958 წელს შეიქმნა, მაგრამ ეროვნული პარკის სტატუსი მხოლოდ 1998 წელს მიიღო. დღეისთვის პარკს სატყეო მეურნეობისა და დაცვის დეპარტამენტი იცავს.
ტურიზმი
რეკრეაციულ ზონებში ყველა სახის ვიზიტორთათვის საშვების აღება ქალაქ ჩიკოლაშია შესაძლებელი. დაცულ ზონებში სამოგზაუროდ საზღვრის გადასაკვეთად ნებართვის აღება სასაზღვრო ოფისებშია შესაძლებელი. ეროვნულ პარკში ერთიდან 30-მდე დღიანი ტურების მოწყობაა შესაძლებელი.
ვიზიტორთა უმრავლესობა ტრანსპორტირებისთვის ვლადიკავკაზამდე მატარებელს ან თვითმფრინავს იყენებს, ხოლო შემდეგ ქალაქ ჩიკოლამდე ტაქსის ან ავტობუსს. ძინაგასა და როსტელმაშში ჰოსტელებია განთავსებული, პარკის ტერიტორიაზე კი სასტუმრო მდებარეობს. პარკში მდებარეობს ალპინისტთათვის განკუთვნილი ბანაკი „Coma Art“. ალპინისტური მარშრუტები რუსული კლასიფიკაციით მარტივიდან დაწყებული 6B სირთულემდე კატეგორიებს მოიცავს. ორი უმაღლესი მწვერვალია უილპატა (4649 მ.) და ლაბოდა (4313.3 მ.).
სქოლიო
კატეგორია:IUCN კატეგორია II კატეგორია:რუსეთის ეროვნული პარკები კატეგორია:ყუბანის კულტურა
Wuxi Classic
Wuxi Classic — სნუკერის პროფესიონალური რეიტინგული ტურნირი. პირველად ჩატარდა 2008 წლის 4-8 ივნისს (სახელწოდებით Jiangsú Clássic) ჩინეთის პროვინცია ძიანსუს ორ ქალაქში: უსისა (Wuxi) (ფინალი) და ნანკინში (Nanjing) (ტურნირის დარჩენილი ნაწილი). 2009 წელს ტურნირი მხოლოდ უსიში ტარდებოდა, ხოლო 2010 წელს მან თავისი ამჟამინდელი სახელწოდება მიიღო.
ეს ტურნირი ერთ-ერთი ყველაზე პირველია სეზონში. როგორც წესი, მასში მონაწილეობას იღებენ წამყვანი პროფესიონალები და რამდენიმე ადგილობრივი მოთამაშე (ზოგიერთი მათგანი მოყვარულია, უაილდ-კარდის მფლობელი).
გამარჯვებულები
Jiangsu Classic 2009-ზე მარკ სელბიმ გააკეთა თავისი პირველი ოფიციალური მაქსიმალური ბრეიკი — 147. ეს ბრეიკივეა პირველი მაქსიმალური ამ ტურნირზე. ნილ რობერტსონმა ეს მიღწევა გაიმეორა 2013 წლის ტურნირის პირველ წრეზე, მოჰამედ ჰაირის წინააღმდეგ მატჩში.
სქოლიო
კატეგორია:Jiangsu Classic
ჟორეს ალფეროვი
ჟორეს ივანეს ძე ალფეროვი (Жоре́с Ива́нович Алфёров, Жарэс Іва́навіч Алфёраў დ. 15 მარტი, 1930, ვიტებსკი, სსრკ — გ. 1 მარტი, 2019, სანქტ-პეტერბურგი, რუსეთი) — საბჭოთა რუსი ფიზიკოსი, რუსეთის ერთადერთი ცოცხალი ნობელიანტი (2000 წ.). ფიზიკაში მიიღო ნობელის პრემია ნახევარგამტარული ჰეტეროსტრუქტურების განვითარებისათვის და სწრაფი ოპტიკური და მიკროელექტრონული კომპონენტების შექმისათვის), არის რუსეთის მეცნიერებათა აკადემიის აკადემიკოსი, აზერბაიჯანის მეცნიერებათა ეროვნული აკადემიის საპატიო წევრი (2004 წლიდან), ბელორუსიის მეცნიერებათა ეროვნული აკადემიის უცხოელი წევრი, სომხეთის მეცნიერებათა ეროვნული აკადემიის საპატიო წევრი (2011 წლიდან). მისმა გამოკვლევებმა დიდი როლი შეასრულა ინფორმატიკის მეცნიერების განვითარებაში. იყო სახელმწიფო დუმის დეპუტატი, 2002 წ. გამოვიდა ინიციატივით, რომ დაარსებულიყო პრემია „გლობალური ენერგია“, 2006 წლამდე მეთაურობდა საერთაშორისო კომიტეტს ამ პრემიის მინიჭების საკითხში. დღემდე მუშაობს ახალი აკადემიური უნივერსიტეტის რექტორად. იგი ასევე ითვლება რუს პოლიტიკოსად და 1995 წლიდან არის რუსეთის სახელმწიფოს პარლამენტის, დუმას წევრი. მოგვიანებით იგი გახდა რუსეთის ფედერაციის კომუნისტური პარტიის ერთ-ერთი ყველაზე უფრო გავლენიანი წევრი.
დაბადება და აღზრდა-განათლება
დაიბადა ივანე კარპის ძე ალფეროვისა და ანა ვლადიმერის ასულ როზენბლიუმის ბელორუსულ-ებრაულ ოჯახში. მომავალი მეცნიერის მამა დაიბადა ჩაშნიკებში, ხოლო დედა — პატარა ადგილმდებარეობაზე, სახელად კრაისკი (ახლა მდებარეობს მინსკის ოლქის ლოგოისკის რაიონში). სახელი მომავალმა მეცნიერმა ფრანგი სოციალისტის, ჟან ჟორესის პატივსაცემად მიიღო, ხოლო მისმა უფროსმა ძმამ — კარლ მარქსის პატივსაცემად. ომამდელი წლები გაატარა სტალინგრადში, ნოვოსიბირსკში, ბარნაულსა და სიასრტოეში.
მეორე მსოფლიო ომის ალფიოროვების ოჯახი გადასახლდა ტურინსკში (სვერდლოვსკის ოლქი), სადაც მამამისი მუშაობდა ცელულოზისა და ქაღალდის ქარხნის დირექტორად, ხოლო ომის დამთავრების შემდეგ ოჯახი დაბრუნდა ომისგან დანგრეულ მინსკში. უფროსი ძმა — მარქს ივანეს ძე ალფეროვი (1924–1944) ფრონტზე დაიღუპა. ჟორესმა ოქროს მედალზე დაამთავრა მინსკის 42-ე საშუალო სკოლა და ფიზიკის მასწავლებლის, იაკობ ბორისის ძე მელცერზონის რჩევით გაემგზავრა ლენინგრადში, ლენინგრადის ლენინის სახ. ელექტროტექნიკურ ინსტიტუტში ჩასაბარებლად, სადაც უგამოცდოდ იქნა მიღებული.
1953 წლიდან მუშაობდა ა. ფ. იოფეს სახ. ფიზიკურ-ტექნიკურ ინსტიტუტში, სადაც ვ. მ. ტუჩკევიჩის ლაბორატორიის უმცროსი მეცნიერ-თანამშრომელი იყო და მონაწილეობას იღებდა პირველი საბჭოთა ტრანზისტორებისა და ძალური გერმანიუმიანი მოწყობილობების შემუშავებაში. 1961 წ. დაიცვა საკანდიდატო დისერტაცია (ფიზიკურ-მათემატიკურ მეცნიერებებში). 1970 ალფიოროვმა სადოქტორო დისერტაციაც დაიცვა, რითაც განაზოგადა ნახევარგამტარებში ჰეტეროგადასვლების კვლევების ახალი ეტაპი. 1972 წელს ალფეროვი გახდა პროფესორი, ხოლო 1 წლის შემდეგ — ლენინგრადის ელექტროტექნიკური ინსტიტუტის ოპტო-ელექტრონიკის საბაზისო კათედრის გამგე. 1990 წლების დასაწყისიდან ალფეროვი იკვლევდა ნანოსტრუქტურების თვისებებს: კვანტურ მავთულებსა და კვანტურ წერტილებს. 1987 წლიდან 2003 წლის მაისამდე მუშაობდა ა. ფ. იოფეს სახელობის ფიზიკურ-ტექნიკური ინსტიტუტის დირექტორად, ხოლო 2003 წლის მაისიდან 2006 წლის ივლისამდე — სამეცნიერო ხელმძღვანელად. 1988 წლიდან (დაფუძნების მომენტიდან) არის სანქტ-პეტერბურგის სახელმწიფო პოლიტექნიკური უნივერსიტეტის ფიზიკურ-ტექნიკური ფაკულტეტის დეკანი.
1990–1991 წლებში იყო სსრკ მეცნიერებათა აკადემიის ვიცე-პრეზიდენტი, ლენინგრადის სამეცნიერო ცენტრის პრეზიდიუმის თავმჯდომარე. 2003 წლიდან — რუსეთის მეცნიერებათა აკადემიასთან არსებული სამეცნიერო-საგანმანათლებლო კომპლექსის „სანქტ-პეტერბურგის ფიზიკურ-ტექნიკური სამეცნიერო-საგანმანათლებლო ცენტრის“ თავმჯდომარე. სსრკ მეცნიერებათა აკადემიის აკადემიკოსი (1979 წლიდან), შემდეგ რუსეთის მეცნიერებათა აკადემიისა, აგრეთვე, განათლების რუსული აკადემიის საპატიო აკადემიკოსი; რუსეთის მეცნ. აკადემიის ვიცე-პრეზიდენტი, სანქტ-პეტერბურგის სამეცნიერო ცენტრის პრეზიდიუმის თავმჯდომარე, რედაქტორი „წერილებისა ტექნიკური ფიზიკის ჟურნალისადმი“.
ჰერმან გრიმეისმა, შვედეთის სამეფო აკადემიის წევრმა, რომელიც გასცემს ნობელის პრემიებს, მისი ნობელის პრემიით დაჯილდოების ცერემონიალზე წარმოთქვა სიტყვები: „ალფეროვის გარეშე შეუძლებელი იქნებოდა სატელიტებიდან მთელი ინფორმაციის გამოგზავნა დედამიწაზე და ქალაქებს შორის ასე ბევრი სატელეფონო კავშირის დამყარება“.
კვლევის სფერო
2010 წლის 5 აპრილს გამოცხადებული იქნა იმის შესახებ, რომ ალფეროვი დანიშნული იქნა სკოლკოვოს საინოვაციო ცენტრის სამეცნიერო ხელმძღვანელად.
2010 წლიდან მუშაობს ფონდ „სკოლკოვოს“ საკონსულტაციო სამეცნიერო საბჭოს თანათავმჯდომარედ. ავტორია ხუთასზე მეტი სამეცნიერო შრომისა, სამი მონოგრაფიისა და ორმოცდაათი გამოგონებისა.
პოლიტიკური მოღვაწეობა
thumb|right|ჟ. ალფეროვი და [[ვლადიმერ პუტინი]]
1944 — გახდა კომკავშირელი; 1965 — კპარტიის წევრი. 1989–1992 — სსრკ სახალხო დეპუტატი. 1995–1999 — მეორე მოწვევის სახელმწიფო დუმის დეპუტატი მოძრაობიდან „ჩვენი სახლი — რუსეთი“, ამავე დუმაში მეცნიერებათა ქვეკომიტეტის თავმჯდომარე, 1998 წლიდან — დეპუტატთა ჯგუფის „ნაროდოვლასტიეს“ წევრი. 1999–2003 წლებში — მესამე მოწვევის სახელმწიფო დუმის დეპუტატი რუსეთის ფედერაციის კომუნისტური პარტიისაგან, განათლებისა და მეცნიერების კომიტეტის წევრი. თუმცა კი, იგი არაა კომუნისტური პარტიის წევრი.
2003–2007 — მეოთხე მოწვევის სახელმწიფო დუმის დეპუტატი რუსეთის ფედერაციის კომუნისტური პარტიისაგან, განათლებისა და მეცნიერების კომიტეტის წევრი. 2007–2011 — მეხუთე მოწვევის სახელმწიფო დუმის დეპუტატი რუსეთის ფედერაციის კომუნისტური პარტიისაგან, მეცნიერებისა და მეცნიერება-ტევადი ტექნოლოგიების კომიტეტის წევრი. ყველაზე უხუცესი დეპუტატი ამჯერად. 2011 წლიდან არის მეექვსე მოწვევის სახელმწიფო დუმის დეპუტატი, რადიოგაზეთის „სლოვოს“ სარედაქციო საბჭოს წევრი, ჟურნალ „ნანოტექნოლოგიები; ეკოლოგია; წარმოების“ სარედაქციო კოლეგიის თავმჯდომარე.
2010 წლის 4 ოქტომბერს ალექსეი კონდაუროვმა და ანდრეი პიონტიკოვსკიმ გამოაქვეყნეს საიტზე გრანი.რუ შემდეგი სტატია: „როგორ მოვერიოთ კლეპტოკრატიას“, სადაც მათ წამოაყენეს წინადადება, პრეზიდენტად აერჩიათ კომუნისტური პარტიის კანდიდატი, რომელიმე რუსი უხუცესი. მათს მიერ დასახელებულ სამ კანდიდატს შორის იყვნენ ვიქტორ გერაშჩენკო, იური რიჟოვი და ჟორეს ალფეროვი.
10 აკადემიკოსის მიერ კლერიკალიზაციის წინააღმდეგ პუტინისადმი მიწერილი წერილის ერთ-ერთი თანაავტორი.
გამოდის სკოლებში შემდეგი საგნის სწავლების წინააღმდეგ: „მართლმადიდებლური კულტურის საფუძვლები“.
საქველმოქმედო საქმიანობა
thumb|right|240px|ჟ. ალფეროვის გამოსვლა ნანოტექნოლოგიის საერთაშორისო ფორუმის გახსნაზე მოსკოვში, 2010 წლის ნოემბერში
დააარსა განათლებისა და მეცნიერების მხარდაჭერის ფონდი ნიჭიერი ახალგაზრდობის დასახმარებლად. პირველი შენატანი ამ ფონდში მან თავისი ნობელის პრემიის თანხიდან ჩადო.
ალფეროვი მსახურობს CRDF Global-ის მრჩეველთა საბჭოში.
სქოლიო
კატეგორია:რუსი ფიზიკოსები კატეგორია:ნობელის პრემიის ლაურეატები ანბანის მიხედვით
ზოი კრავიცი
ზოი კრავიც (დ. 1 დეკემბერი, 1988) — ამერიკელი მსახიობი, მომღერალი და მოდელი. მსახიობ-მუსიკოს ლენის კრავცისა და მსახიობ ლიზა ბონეტის ქალიშვილი, კრავიცის პირველი ფილმი რომელითაც აღიარება მოიპოვა 2011 წლეს გადაღებული ფილმი X-Men: First Class-ია, რომელშიც ანჯელ სალვადორეს ანსახიერებს, ამას მოჰყვა როლები  ფილმებში The Divergent Series (2014)  და Mad Max: Fury Road (2015).
მსახიობობის გარდა, კრავციც მუშაობდა მოდელად და მუსიკოსად. იგი ვერა ვანგის პრინცესა სუნამოს სახე იყო 2009 წელს, პოზიორობდა Venus Zine და Elle-სთვის. მან მიიღო მონაწილეობა ჯგუფში Lolawolf და გამოუშვა ალბომი Calm Down 2014 წელს. ჯგუფი შეიქმნა ლილი ალენისა და მაილი საირუსისთვის და მონაწილეობა მიიღო მრავალ მუსიკალური ფესტივალშ. იგი ასევე თანამშრომლობდა სხვადასხვა არტისტებთან, როგორებიცაა დრეიკი და ჯანელ მონე.
ადრეული ცხოვრება
კრავიცი დაიბადა ლოს ანჯელესში, კალიფორნიაში, მსახიობ ლიზა ბონეტის  და მუსიკოს ლენზე კრავიცის ოჯახში. მისი ორივე მშობელი ნახევრად აფრო-ამერიკელი და ნახევარი აშენაზიული ებრაული წარმოშობისაა არიან. მისი ბებია, მსახიობი როქსი როკერი, და მისი დედის პაპა, ალენ ბონეტი, აფრო-ამერიკელი წარმოშბის იყვნენ, მისი ბებიის ოჯახის ზოგიერთი წარმომადგენელი ბაჰამის კუნძულებიდან იყო. მისი მამა პაპა, NBC სატელევიზიო ახალი ამბების პროდიუსერი კრავციცი და დედის ბებია, არლენ ლიტმანი, ორივე ებრაული წარმოშობის იყვნენ.
კრავიცის მშობლები დაქორწინდნენ 1987 წელს და განქორწინდნენ ექვსი წლის შემდეგ, 1993 წელს, როდესაც ზოი კრავიცი ხუთი წლის იყო. იგი დედასთან ერთად ცხოვრობდა ტოპანგას კანიონში და შემდეგ თერთმეტი წლის ასაკში მაიამიში გადავიდა საცხოვრებლად მამამისთან ერთად, დედასთან ერთად ზაფხულის ატარებდა. კრავიცს ჰყავს უმცროსი და-ძმა, ლოლა იოლანი მომია, და ნახევარძმა - ნაკოა-მგელი მანაკუაოპა ნამაკაია მონოა,  მისი ნათლული არის კინორეჟისორი ბრიუს კოენი, ხოლო მისი ნათლულები მსახიობები მარიზა ტომი და კრი ზაფხულია.
ზოი დაამთავრა მაიამის სკოლა, შემდეგ კი რუდოლფ შტაინერს სკოლას მანჰეტენში, ნიუ – იორკი, სადაც სწავლა დაამთავრა 2007 წელს. ზოიმ ამავე წელს სწავლა დაიწყო ნიუ – იორკის სახელმწიფო უნივერსიტეტში, მან დატოვა კოლეჯი ერთი წლის შემდეგ და გადავიდა ბრუკლინში, ნიუ – იორკი, სამსახიობა კარიერის შესაქმნელად. იგი ებრძოდა ანორექსიას დაახლოებით 24 წლის ასაკამდე.
სქოლიო
კატეგორია:დაბადებული 1988 კატეგორია:დაბადებული 1 დეკემბერი კატეგორია:ამერიკელი მსახიობები
ძიან ჯაო-ხე
250px|მინი|მარჯვნივ|„ლტოლვილები“. ქაღალდი, ტუში. 1943. ძიან ჯაო-ხე (蒋兆和; დ. 1901/1904, სიჩუანი — გ. 1986) — ჩინელი ფერმწერი და გრაფიკოსი. სწავლობდა შანხაიში. ნაშრომებს ძირითადად პეკინში ასრულებდა. ძიან ჯაო-ხეს ნამუშევრებში (ტუშით ხატვის ჟანრის კომპოზიციები, რომლებიც ხშირად დაკავშირებულია თანამედროვე ჩინეთის ისტორიის მნიშვნელოვან ეპიზოდებთან) შეხამებულია ევროპული და კლასიკური ჩინური ფერწერის ხერხები („მცველი მდინარე იალუსთან“, 1950; „წერილი ფრონტზე“, 1953 და სხვ.).
რესურსები ინტერნეტში
კატეგორია:ჩინელი მხატვრები კატეგორია:დაბადებული 1904 კატეგორია:გარდაცვლილი 1986
გილესპის ოლქი
გილესპის ოლქი (Gillespie County) — ოლქი აშშ-ში, ტეხასის შტატში. ადმინისტრაციული ცენტრი — ქ. ფრედერიქსბერგი. შეიქმნა 1848 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
დონიჩი (ორჰეის რაიონი)
დონიჩი (Donici) — სოფელი მოლდოვაში, ორჰეის რაიონში. მდებარეობს ზღვის დონიდან 123 მეტრზე. 2004 წლის მონაცემებით, მოსახლეობა 602 ადამიანს შეადგენდა.
რესურსები ინტერნეტში
კატეგორია:ორჰეის რაიონის სოფლები
ნაინავის მუჰაფაზა
ნაინავის მუჰაფაზა, იგივე ნაინავის პროვინცია (نینوى‎) — მუჰაფაზა ერაყში, მდებარეობს მის ჩრდილო-დასავლეთ ნაწილში. ადმინისტრაციული ცენტრი ქალაქი მოსული. მოიცავს 9 რაიონს. მუჰაფაზა მდებარეობს სირიის საზღვართან. ამასთან ერთად, იგი ესაზღვრება ქურთისტანში მდებარე ერბილისა და დაჰუკის მუჰაფაზებს.
ნაინავის მუჰაფაზა 1976 წელს ადმინისტრაციული ცენტრის სახელს ატარებდა და ერქვა მოსულის მუჰაფაზა. სწორედ ამ წელს ეწოდა მას დღევანდელი სახელი ნაინავა.
რესურსები ინტერნეტში
კატეგორია:ერაყის მუჰაფაზები
ინგლისის საფეხბურთო ლიგის ჩემპიონატი
ინგლისის საფეხბურთო ლიგის ჩემპიონატი (შემოკლებით ეძახიან ჩემპიონატი, სპონსორიდან გამომდინარე Sky Bet ჩემპიონატი, 2004 წლიდან 2016 წლამდე ერქვა საფეხბურთო ლიგის ჩემპიონატი) - უმაღლესი დივიზიონი ინგლისის საფეხბურთო ლიგაში და მეორე უმაღლესი დივიზიონი ინგლისის საფეხბურთო ლიგის სისტემაში პრემიერლიგის შემდეგ. ლიგა შედგება 24 კლუბისგან, სეზონის ბოლოს საუკეთესო ორი გუნდი ავტომატურად აღზევდება პრემიერლიგაში. მესამედან მეექვსე ადგილებზე გასულები კი პლეი-ოფის თამაშებს მართავენ, გამარჯვებული პრემიერლიგაში გადადის. ჩემპიონატის ბოლო სამი კლუბი ქვეითდება ლიგა ერთში.
საფეხბურთო ლიგის ჩემპიონატი დაარსდა 2004–2005 სეზონში და არის მანამდე არსებული პირველი დივიზიონის (1992–2004) მემკვიდრე. პრემიერლიგის შექმნამდე იგივე პოზიცია ჰქონდა საფეხბურთო ლიგის მეორე დივიზიონს (1892–1992). ჩემპიონატის გამარჯვებულები იღებენ ინგლისის პირველი დივიზიონის თასს. ინგლისის სხვა ჩემპიონატების მსგავსად, ტურნირში უელსის გუნდებიც იღებენ მონაწილეობას.
ჩემპიონატი არის ყველაზე მდიდარი არა ტოპ საფეხბურთო ლიგა და მეცხრე ყველაზე მდიდარი დივიზიონი ევროპაში. 2018–19 სეზონში საშუალო დასწრება 20,181 იყო, რაც ყველაზე მაღალი მაჩვენებელია მეორე დივიზიონებში. მხოლოდ ცხრა უმაღლეს ჩემპიონატს აქვს უკეთესი მაჩვენებელი.
ლიგის ჩემპიონატში ყველაზე ბევრი სეზონი ბარნსლის აქვს ჩატარებული, 2011 წლის 3 იანვარს ბარნსლიმ 1,000 გამარჯვება დააგროვა. ბარნსლი არის ასევე ერთადერთი გუნდი, რომელსაც 3,000 თამაში აქვს ჩატარებული მეორე დივიზიონში. 2007–08 სეზონიდან დღემდე ლიგის ჩემპიონატის ყველაზე დიდხნიანი წევრია ევროპის თასის ყოფილი გამარჯვებული ნოტინგემ ფორესტი.
ისტორია
საფეხბურთო ლიგის ჩემპიონატის სადებიუტო 2004–05 სეზონს 9.8 მილიონი გულშემატკივარი დაესწრო, რაც მეოთხეა ევროპის ტოპ ჩემპიონატების შემდეგ. ინგლისის პრემიერლიგა (12.88 მილიონი), ესპანეთის ლა ლიგა (11.57 მილიონი) და გერმანიის ბუნდესლიგა (10.92 მილიონი), ლიგის ჩემპიონატმა გაუსწრო იტალიის სერია A-ს (9.77 მილიონი) და საფრანგეთის ლიგა 1-ს (8.17 მილიონი).
სადებიუტო სეზონში სანდერლენდმა გაიმარჯვა, უიგან ატლეტიკი მეორე ადგილზე გავიდა და პირველად ინგლისის უმაღლეს დივიზიონში აღზევდა. უიგანი მხოლოდ ოცდაშვიდი წლის წინ შეუერთდა ინგლისის საფეხბურთო ლიგას და გამოდიოდა მეოთხე რანგის დივიზიონში. პირველი პლეი-ოფის მატჩი კარდიფის მილენიუმის სტადიონზე ვესტ ჰემ იუნაიტედის გამარჯვებით დასრულდა, სადაც ლონდონელებმა პრესტონ ნორტ ენდი 1–0 დაამარცხეს. 2005–06 სეზონის ბოლოს რედინმა 106 ქულა დააგროვა და გააუმჯობესა 1999 წლის სანდერლენდის რეკორდი.
პირველი გამარჯვებიდან სამი წლის შემდეგ 2006–07 სეზონში სანდერლენდმა მეორე ტიტული მოიგო. 2007 წლის 4 მაისს ლიდზ იუნაიტედი გახდა პირველი გუნდი, რომელმაც ადმინისტრაციული წესები დაარღვია და 10 ქულა ჩამოეჭრა, რის გამოც, ბოლო ადგილი დაიკავა და ლიგიდან გავარდნენ. 2007 წლის 28 მაისს დერბი ქაუნთიმ ვესტ ბრომვიჩ ალბიონს 1–0 მოუგო და პირველი პლეი-ოფის გამარჯვებული გახდა განახლებულ უემბლის სტადიონზე, თამაშს 75,000 მაყურებელი დაესწრო. ვესტ ბრომმა მომდევნო სეზონში გაიმარჯვა.
2009 წლის 30 სექტემბერს, Coca-Cola-მ განაცხადა, რომ 2009–10 სეზონის ბოლოს საფეხბურთო ლიგასთან (ამჟამად ინგლისის საფეხბურთო ლიგა) კონტრაქტს დაასრულებდა. 2010 წლის 16 მარტს, npower-მა დააანონსა, რომ ის გახდებოდა ახალი სპონსორი და 2010–11 სეზონის დაწყებიდან 2012–13 სეზონის დასრულებამდე ინგლისის საფეხბურთო ლიგის ჩემპიონატის ოფიციალური სახელი იქნებდა Npower ჩემპიონატი.
2013 წლის 18 ივლის ბრიტანული გემბლინგ კომპანია Sky Bet გახდა ჩემპიონატის ახალი სპონსორი ხუთი წლით.
2014 წლის 24 მაისს, პლეი-ოფის მატჩს დერბი ქაუნთსა და ქუინზ პარკ რეინჯერს შორის ყველაზე მეტი 87,348 ადამიანი დაესწრო, ბობი ზამორას გოლით ქპრ გამარჯვებული გახდა.
2016–17 სეზონში საფეხბურთო ლიგა განახლდა და დაერქვა ინგლისის საფეხბურთო ლიგა. ამ სეზონში ჩემპიონატს დაესწრო თერთმეტ მილიონზე მეტი ადამიანი, ხოლო ორ მილიონზე მეტმა ტელევიზორში ნახა ნიუკასლ იუნაიტედსა და ასტონ ვილას მატჩი; ორივე მათგანი წინა სეზონში პრმიერლიგიდან გავარდნენ. ინგლისის მეორე დივიზიონისთვის ეს დასწრება 1958–59 სეზონის შემდეგ ყველაზე ბევრია.
ლიგის სტრუქტურა
ლიგის წევრია 24 კლუბი. სეზონი იწყება აგვისტოში და სრულდება მაისში, თითოეული გუნდი ერთმანეთთან ატარებს ორ თამაშს ერთს სახლში და ერთს სტუმრად. გამარჯვების ქულაა სამი, ფრის ერთი და წაგების ნული. ლიგის ცხრილი დგება დაგროვებული ქულებით, შემდგომ ყურადღება ექცევა გოლების სხვაობას, შემდგომ გატანილი გოლებს და ბოლოს ერთმანეთთან ჩატარებულ მატჩებებს. თუ ყველა მაჩვენებლი თანაბარია, სატურნირო ცხრილი ლაგდება ანბანის მიხედვით. ეს წესი არ ეხება აღზევება, დაქვეითების და პლეი-ოფის ზონაში ზონაში არსებულ გუნდებს. ამ შემთხვევაში დამატებითი თამაში უნდა ჩატარდეს. ჩემპიონატში არასდროს ყოფილა მსგავსი სიტუაცია, რომ ეს წესი ამოქმედებულიყო.
სეზონის ბოლოს საუკეთესო ორი გუნდი და პლეი-ოფის გამარჯვებული პრემიერლიგაში გადადის, ბოლო სამი გუნდი კი ლიგა ერთში ქვეითდება. პლეი-ოფში მონაწილეობას იღებს მესამედან მეექვსე ადგილზე გასული გუნდები. მესამე ადგილოსანი ხვდება მეექვსეზე გასულს, მეოთხე ადგილზე გასული კი მეხუთეს. თითოეული მათგანი ატარებს ორი თამაშს ერთი სახლში და ერთს მოწინააღმდეგის სტადიონზე და ირკვევა ფინალისტები. ფინალი არის ერთმატჩიანი და ტარდება უემბლის სტადიონზე, გამარჯვებული გადადის პრემიერლიგაში და იგებს ჩემპიონატის პლეი-ოფის ტროფის.
მიმდინარე წევრები
2020–21 სეზონის მონაწილე გუნდები.
ლიგის გამარჯვებულები, მეორე ადგილი და პლეი-ოფის ფინალისტები
1 პრემიერლიგაში აღზევებით ნორვიჩი გახდა პირველი გუნდი, რომელმაც გაიარა ყველა საფეხური. დაქვეითდა პრემიერლიგიდან, დაქვეითდა ლიგის ჩემპიონატიდან, აღზევდა ლიგის ჩემპიონატში და აღზევდა პრემიერლიგაში.
2 ბარნლიმ 93 ქულა დააგროვა, რაც მეორე ადგილისთვის რეკორდულია. 2016–17 სეზონში იგივე შედეგი დააფიქსირა მეორე ადგილოსანმა ბრაიტონმა
სქოლიო
კატეგორია:ინგლისის ფეხბურთი კატეგორია:საფეხბურთო ჩემპიონატები ინგლისში
პავლოჰრადი
პავლოჰრადი (Павлоград) — ქალაქი უკრაინაში. მდებარეობს დნიპროპეტროვსკის ოლქში. 2013 წელს ქალაქის მოსახლეობა 109739 კაცს შეადგენდა.
სქოლიო
კატეგორია:დნიპროპეტროვსკის ოლქის ქალაქები
ადელანდია
ადელანდია (Adelândia) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 649 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ანიკუნსის შემადგენლობაში.
რესურსები ინტერნეტში
კატეგორია:გოიასის შტატის მუნიციპალიტეტები
ფრანჩესკო II სფორცა
ფრანჩესკო II სფორცა (Francesco II Sforza; დ. 4 თებერვალი, 1495 — გ. 2 ნოემბერი, 1535) — სფორცას დინასტიის წარმომადგენელი. მილანის ჰერცოგ ლუდოვიკო სფორცასა და ბეატრიჩე დ’ესტეს უმცროსი ვაჟი. მილანის უკანასკნელი ჰერცოგი სფორცას დინასტიიდან 1522-35 წლებში.
ბიოგრაფია
ფრანჩესკო დაიბადა 1495 წლის 4 თებერვალს მილანში. იგი იყო მილანის ჰერცოგ ლუდოვიკო სფორცასა და მისი მეუღლის, ბეატრიჩე დ’ესტეს მეორე ვაჟი. მას სახელი ბაბუის, მილანის ჰერცოგ ფრანჩესკო I-ის პატივსაცემად დაარქვეს. იგი სულ ორი წლის იყო, როდესაც დედამისი მშობიარობას გადაჰყვა. მისმა ბავშვობამ და მთლიანად ცხოვრებამ, იტალიური ომების პერიოდში გაიარა. 1500 წელს საფრანგეთის მეფე ლუი XII შევიდა მილანში და ლუდოვიკო დაამხო, რომელიც ვაჟებთან ერთად ავსტრიაში გაიქცა, სადაც იმპერატორს ცოლად მისი ძმისწული, ბიანკა მარია სფორცა ჰყავდა.
ლუდოვიკო მალე უკან დაბრუნდა და ტახტის დაკავება სცადა, თუმცა ლუი XII-მ იგი დაატყვევა და საფრანგეთში, შატო დე ლოშში გამოკეტა, სადაც იგი სიცოცხლის ბოლომდე ჰყავდა დამწყვდეული, სადაც იგი 1508 წელს დაიღუპა. 1512 წელს, ცოტახნით შეძლო ფრანჩესკოს ძმამ, მასიმილიანომ ტახტის დაბრუნება, მაგრამ იგი მეფე ფრანსუა I-მა მოისყიდა და ტახტი 1515 წელს ფრანგებს დაუთმო. ფრანჩესკომ მხოლოდ 1521 წელს მოახერხა საღვთო რომის იმპერატორ კარლ V-ის დახმარებით დაებრუნებინა მილანის ტახტი და გაეძევებინა ფრანგები. იგი თავისი დინასტიის უკანასკნელი წარმომადგენელი იყო, რომელიც მილანს მართავდა. მის მმართველობასა და საჰერცოგოს სპეციალურად იცავდა კარლ V-ის ესპანური ჯარები.
იგი თავის სამშობლოში დაბრუნდა და მმართველობა დაიწყო. ამის შემდეგ, იგი იმპერატორის მხარეს იბრძოდა ბიკოკას ბრძოლაში, 1522 წელს. 1526 წელს, მან უღალატა კარლ V-ს და კონიაკის ლიგაში გაწევრიანდა საფრანგეთის მეფე ფრანსუა I-თან, პაპ კლემენტე VII-თან და ფლორენციის რესპუბლიკასთან ერთად.
1534 წლის 4 მაისს, ფრანჩესკომ ცოლად შეირთო კარლ V-ის 12 წლის დისწული, დანიის, შვედეთისა და ნორვეგიის მეფე კრისტიან II-ისა და დედოფალ იზაბელა ავსტრიელის უფროსი ასული — კრისტინა დანიელი. ეს ქორწინება ხანმოკლე და უნაყოფო გამოდგა. 1535 წელს ფრანჩესკო II გარდაიცვალა, 40 წლის ასაკში. მისმა ნახევარ-ძმამ, ჯოვანიმ სცადა მილანის ტახტის დაკავება, თუმცა ისიც მალევე დაიღუპა, რის გამოც მილანის საჰერცოგო კარლ V-ის უფროს ვაჟს, ესპანეთის მეფე ფილიპე II-ს დარჩა, რის შემდეგაც მილანი ესპანეთის პატარა პროვინციად იქცა.
ლიტერატურა
კატეგორია:დაბადებული 4 თებერვალი კატეგორია:დაბადებული 1495 კატეგორია:გარდაცვლილი 2 ნოემბერი კატეგორია:გარდაცვლილი 1535 კატეგორია:სფორცები კატეგორია:მილანის ჰერცოგები
კლიფონი
კლიფონი (Cliffoney ან Cliffony ; Cliafuine, „შემოღობილი ტევრი“) — სოფელი ირლანდიაში, მდებარეობს სლაიგოს საგრაფოს უკიდურეს ჩრდილოეთ ნაწილში, კონაქტის პროვინციაში.
2011 წლის აღწერით, კლიფონის მოსახლეობა 483 ადამიანს შეადგენდა.
სქოლიო
კატეგორია:სლაიგოს საგრაფოს დასახლებული პუნქტები
აფშოს ეკლესია
აფშოს ეკლესია — არქიტექტურული ძეგლი მდებარეობს დუშეთის მუნიციპალიტეტის სოფელ აფშოდან აღმოსავლეთით, 1,5 კილომეტრზე, ტყით დაფარულ ქედზე.თარიღდება შუა საუკუნეებით.ეკლესია დარბაზულია. ნაგებია კლდის ნატეხი ქვითა და რიყის ქვით. გარეთა კუთხეების წყობაში გამოყენებულია შირიმის თლილი ქვაც. ძლიერაა დაზიანებული.ინტერიერი ნანგრევებითაა ამოვსებული. შესასვლელი სამხრეთ კედელშია. ეკლესია უაფსიდოა და აღმოსავლეთით სწორი კედლითაა დასრულებული. ნანგრევებში აღმოჩენილია შირიმის ქვაში ნაკვეთი ემბაზი. ეკლესიასთან ახლოს, აღმოსავლეთით, ნაგებობის ნანგრევებია.
ლიტერატურა
კატეგორია:დუშეთის მუნიციპალიტეტის ტაძრები
ანგულუ (პარანა)
ანგულუ (Ângulo) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 300 მეტრზე. მიეკუთვნება ჩრდილო-ცენტრალური პარანის მეზორეგიონს. შედის ეკონომიკურ-სტატისტიკურ მიკრორეგიონ ასტორგის შემადგენლობაში.
2010 წლის მონაცემებით, მოსახლეობა 2 859 ადამიანს შეადგენდა, მოსახლეობის სიმჭიდროვე 26.97 კმ²-ზე. ფართობი 106 021 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
კოლინ ფერთი
კოლინ ენდრიუ ფერთი (Colin Firth; 10 სექტემბერი, 1960, გრეიშოთი) — ინგლისელი კინოს,თეატრისა და ტელევიზიის მსახიობი. მიღებული აქვს ოსკარის, ოქროს გლობუსის, BAFTA-სა და სხვა ჯილდოები. მისი ყველაზე ცნობილი როლია მეფე ჯორჯ VI ფილმში „მეფის სიტყვა“.
რესურსები ინტერნეტში
კატეგორია:ინგლისელი მსახიობები კატეგორია:დაბადებული 1960 კატეგორია:ოსკარის მფლობელი კინომსახიობები
ზემო შუახევის ნამოსახლარი
ზემო შუახევის ნამოსახლარი — არქეოლოგიური ძეგლი მდებარეობს დუშეთის მუნიციპალიტეტის სოფელ ზემო შუახევის თავში. თარიღდება გვიანდელი ბრინჯაოსა და ადრინდელი რკინის ხანით. 1974 წელს, ძეგლზე სადაზვერვო სამუშაოები ჩაატარა ივანე ჯავახიშვილის სახელობის ინსტიტუტის ნარეკვავის არქეოლოგიურმა ექსპედიციამ (ხელმძღვანელი ლ. წითლანაძე). სადაზვერვო თხრილში მოპოვებული არქეოლოგიური მასალა და სხვადასხვა დროს აკრეფილი ნივთების (რელიებური ორნამენტით შემკული ორი ფუყე სამაჯური, ბრინჯაოს ცილინდრული გვერდჩაჭრილი ორი ზარაკი, მშვილდსაკინძის ნატეხი, სპილენძის კასრი, რომელშიც ეწყო სპილენძის ზოდები, ბრინჯაოს თოხი და ლაგმის ნაწილი, აგრეთვე თიხის ჭურჭლის ფრაგმენტები და ბათქაშის ნაშთები) ნაწილი ინახება საქართველოს სახელმწიფო მუზეუმში, ნაწილი - არქეოლოგიური კვლევის ცენტრის დუშეთის არქეოლოგიურ ბაზაში.
ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
გლასკოკის ოლქი (ტეხასი)
გლასკოკის ოლქი (Glasscock County) — ოლქი აშშ-ში, ტეხასის შტატში. ადმინისტრაციული ცენტრი — ქ. გარდენ-სიტი. შეიქმნა 1887 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
პერშოტრავენსკი
პერშოტრავენსკი (Першотравенськ) — ქალაქი უკრაინაში. მდებარეობს დნიპროპეტროვსკის ოლქში. 2013 წელს ქალაქის მოსახლეობა 29019 კაცს შეადგენდა.
სქოლიო
კატეგორია:დნიპროპეტროვსკის ოლქის ქალაქები
პიტონ-დე-ნეჟის მასივი
პიტონ-დე-ნეჟის მასივი (Massif du Piton des Neiges) — მთის მასივი კუნძულ რეიუნიონზე.
ზღვის დონიდან უმაღლესი წერტილი მდებარეობს პიტონ-დე-ნეჟის ჩამქრალ ვულკანზე — 3070 მეტრ სიმაღლეზე. სხვა მწვერვალებია — გრო-მორნი — 3019 მეტრი, გრან-ბენარი, როშ-ეკრიტი და მაიდო.
სქოლიო
კატეგორია:რეიუნიონის გეოგრაფია
ამერიკანუ-დუ-ბრაზილი
2010 წლის მონაცემებით, მოსახლეობა 5 508 ადამიანს შეადგენდა, მოსახლეობის სიმჭიდროვე 41.24 კმ²-ზე. ფართობი 133 563 კმ²-ია.
კორეის იმპერია
კორეის იმპერია (대한 제국) — გამოცხადებულ იქნა 1897 წლის ოქტომბერში ჩოსონის დინასტიის იმპერატორის გოჯონგის მიერ დონგახის გლეხთა რევოლუციის და გაბოს რეფორმების (1894 წლიდან 1895 წლამდე) შემდეგ, გათავისუფლებული ქვეყნით 1894-1896 წლებში. 1905 წლიდან კორეა გახდა იაპონიის პროტექტორატი ქვეყანა და 1910 წლის აგვისტოში კორეის ნახევარკუნძული იაპონიის მიერ ანექსირებული იყო კორეის იმპერიისა და მისი მონარქის დასასრულებლად და დაიწყო კორეაში იაპონიის კოლონიური მმართველობის 35 წლიანი დასაწყისი.კორეის იმპერიის დროს იმპერატორ გოჯონგმა დაათვალიერა სამხედრო, ეკონომიკის, მიწის სისტემის, განათლების სისტემის და სხვადასხვა ინდუსტრიების ნაწილობრივი მოდერნიზაცია და დასავლურიზაცია. იაპონია გვანგმუს რეფორმების მეშვეობით კორეის მოდერნიზაციისა და ინდუსტრიალიზაციის მცდელობას გაურბოდა და მას შემდეგ, რაც მებრძოლმა იტო ჰირობუმის მკვლელობის შემდეგ გადაწყვიტა კორეის იმპერიის ძალით მიერთება.
შესავალი
კორეა ჩოსონის დინასტიის დროს იყო ჩინეთის პერფუნქციური კლიენტი ცინის დინასტიის დროს დიპლომატიური მიზეზების გამო, მიუხედავად იმისა, რომ ჩოსონი მართავდა ჩინეთისაგან დამოუკიდებლად. XIX საუკუნის დასასრულს კორეაზე გავლენა სულ უფრო ფართო იყო ცინის დინასტიასა და იაპონიას შორის კონფლიქტების ფონზე. პირველმა ჩინეთ-იაპონიის ომმა აღნიშნა, რომ ჩოსონის სახელმწიფოს ჩარევის საშუალება მისცა, რადგან კონფლიქტის ბრძოლები მიმდინარეობდა კორეულ მიწაზე და მიმდებარე ზღვაში. მისი ახლად დაფუძნებული პრემანინაცია მომაკვდავი და სუსტი ცინის დინასტია, იაპონიაში დელეგატებმა მოლაპარაკება მოახდინეს შიმონოსკის ხელშეკრულებით ცინის დინასტიასთან. ხელშეკრულებაზე ხელმოწერით, რუსეთის ქმედებების თავიდან აცილების მიზნით, იაპონიამ მიიტაცა ლიადოგონდის ნახევარკუნძული ცინი-სგან. თუმცა, რუსეთმა გააცნობიერა ეს შეთანხმება, როგორც ჩრდილოეთ ჩინეთის ინტერესების საწინააღმდეგო ქმედება და საბოლოოდ საფრანგეთმა და გერმანიამ მათ მხარეზე მიიტანეს განაცხადი, რომ ლიადოგონდის ნახევარკუნძული უნდა დაუბრუნდეს ჩინეთს. იმ დროს, იაპონია უძლური იყო ისეთი საგარეო ზეწოლის წინააღმდეგი, განსაკუთრებით ერებისაგან, რომლებიც ითვლებოდნენ ბევრად უფრო განვითარებულად და პოპულარულებად, და პრეტენზია ჰქონდათ ლიადოგონდის ნახევარკუნძულზე. ამ დროს სამი ქვეყნის ინტერესი (რუსეთი, საფრანგეთი, გერმანია) წარმატებებით იკვეთება, რუსეთი აღმოსავლეთ აზიაში კიდევ ერთ მთავარ ძალად იქცა, რომელმაც ცინის დინასტიის შეცვალა, როგორც ჩოსონის სასამართლოში მრავალი მთავრობის წარმომადგენელი მჭიდრო კავშირის გამოხატვა უფრო იაპონიის კორეის პოლიტიკაში ჩარევის თავიდან ასაცილებლად. დედოფალმა მინიმ, მეფე გოჯონგის მეუღლემ, აგრეთვე გააცნობიერა ეს ცვლილება და ოფიციალურად დაამყარა რუსეთთან დიპლომატიური ურთიერთობები იაპონიის გავლენის წინააღმდეგ. დედოფალმა მინიმ დაიწყო გამორკვევა, როგორც გასაღები უფრო მაღალი დონის კორეული კონტრშეტევის იაპონიის გავლენის წინააღმდეგ. იაპონია ხედავდა საფრთხეს დედოფლისაგან, და სწრაფად შეცვალა თავისი ელჩი კორეაში ლეიტენანტი გენერალ ვისკოუნთ მიურათი, დიპლომატთან იმპერიული იაპონური არმიის ფონზე. მან მოგვიანებით 1895 წლის 8 ოქტომბერს დედოფალ მინის მკვლელობა განახორციელა გეონჩეონგის სასახლეში, მეფის ოფიციალურ საძინებელ ოთახში.
რესურსები ინტერნეტში
კატეგორია:კორეის იმპერია კატეგორია:აზიის ყოფილი იმპერიები
International Championship
International Championship — სნუკერის პროფესიონალური რეიტინგული ტურნირი. მიმდინარე ჩემპიონია ინგლისელი რიკი უოლდენი.
ისტორია
ღონისძიება შეიქმნა 2012/2013 წლების სეზონზე და გახდა მეხუთე რეიტინგული ტურნირი, რომელიც ჩინეთში ტარდება. მას ეწოდა „პირველი ზღვისიქითური მაჟორი“, რადგან ტურნირს ისეთივე რეიტინგული ქულები აქვს, როგორც დიდი ბრიტანეთის ჩემპიონატს. აზიის სნუკერის ტურნირებს შორის ამ ღონისძიებას უდიდესი საპრიზო ფონდი ჰქონდა. იგი ჩატარდება მომდევნო ხუთი სეზონის განმავლობაში. პირველი ჩემპიონატი გაიმართა 2012 წლის 28 ოქტომბრიდან 4 ნოემბრამდე ჩინეთში, ჩენდუში. მისი გამარჯვებული გახდა ჯად ტრამპი, რომელმაც ფინალში ნილ რობერტსონი დაამარცხა ანგარიშით 10:8.
ბალიკასლი (მეიოს საგრაფო)
ბალიკასლი (Ballycastle; Baile an Chaisil) — სოფელი ირლანდიაში, მდებარეობს მეიოს საგრაფოში, კონაქტის პროვინციაში, ქალაქ ბალინას ჩრდილო-დასავლეთით. ბალიკასლი ასევე ესაზღვრება ირლანდიურად მოლაპარაკეთა რეგიონს.
იხილეთ აგრეთვე
კატეგორია:მეიოს საგრაფოს დასახლებული პუნქტები
იალბუზისპირეთის ეროვნული პარკი
იალბუზისპირეთის ეროვნული პარკი (Приэльбрусье национальный парк) — ევროპის უმაღლესი მწვერვალის, იალბუზის (5642) ირგვლივ მდებარე ეროვნული პარკი. ციცაბო ხეობების იზოლაციის გამო ეროვნული პარკი ენდემიზმისა და ბიომრავალფეროვნების მაღალი მაჩვენებლებით გამოირჩევა. პარკი კავკასიონის ცენტრალურ ნაწილში მდებარეობს, ერთ-ერთია კავკასიის რეგიონის 22 ეროვნული პარკიდან და რეგიონის 1.8%-ს ფარავს. პარკი ყაბარდო-ბალყარეთის სამხრეთ-დასავლეთ ნაწილში მდებარეობს და იალბუზისა და ზოლსკის რაიონებს მოიცავს.
ტოპოგრაფია
იალბუზისპირეთის ეროვნული პარკი ცენტრალური კავკასიონის ჩრდილოეთ და სამხრეთ ფერდობებზე მდებარეობს, რომელთა სიმაღლეც 1400-დან 5642 მეტრამდე მეყეობს. ეროვნული პარკის რელიეფი მოიცავს მწვერვალებს, მყინვარებს, ქედებს, ლავურ ნაკადებს, ტბების აუზებსა და ტყეებს. პარკის დასავლეთ საზღვარზე, ყარაჩაი-ჩერქეზეთის რესპუბლიკის საზღვართან იალბუზი მდებარეობს. პარკის ტერიტორიაზე მიედინება მდინარე მალკა და მდინარე ბაქსანი, რომელიც იალბუზს აღმოსავლეთით ჩამოუდის. პარკის სამხრეთი საზღვარი საქართველოს რესპუბლიკის საზღვართან გადის. დაახლოებით 155 კმ², პარკის 15.3% მყინვარებსა დამუდმივ თოვლიან საფარს უკავია.
ეკორეგიონი და კლიმატი
ეროვნული პარკი კავკასიის შერეული ტყეების ეკორეგიონს მიეკუთვნება და მსოფლიოში ბიომრავალფეროვნებით გამორჩეული ეკორეგიონია. ბიომრავალფეროვნებას ზიმაღლებრივი ვარიაციები და ეკოლოგიური ზონები განსაზღვრავს.
კიოპენის კლიმატის კლასიფიკაციით იალბუზისპირეთი არქტიკულ კლიმატურ სარტყელშია. ამ სარტყელში წელიწადში სულ ცოტა ერთი თვე ისეთია, როცა საშუალო თვიური ტემპერატურა საკმარისია თოვლი დასადნობად (0 °C (32 °F)), მაგრამ არცერთი თვის საშუალო ტემპერატურ არ აღემატება 10 °C-ს (50 °F).
ფლორა და ფაუნა
პარკის ყველაზე დაბალ ადგილებში ძირითადად წიწვოვანი ტყეებია, განსაკუთრებით ფიჭვი. ჭაობიან და სველ ადგილებში ველური ჟოლო, მოცხარი და ხურტკმელი ხარობს. ზემო სარტყელში ფართოფოთლოვანი ხეები, ხოლო სუბ-ალპურ სონაში ბუჩქები ხარობს. ალპური მდელოებზე მაღლა თოვლიანი და კლდოვანი რელიეფია.
ტყის ძუძუმწოვართა შორის აღსანიშნავია სტეპების მგელი, ევროპული ჯაკალი, წითელი მელა, გარეული ღორი და სირიული ყავისფერი ღორი.
ტურიზმი
ეროვნული პარკი სამთო სპორტის - თხილამურებით სრიალის, ლაშქრობისა და კლდეზე ცოცვის ცენტრია. პარკის ტერიტორიაზე კემპინგის, სახმელეთო ტრანსპორტის ტურებისა და ეკო-ტურების მოწყობაა შესაძლებელი. ტურიზმის განვითარებისთვის პარკის ტერიტორიაზე საჭირო ობიექტებია მოწყობილი (პარკის აზღვრებში ექვსი პატარა დასახლებაა მოწყობილი). პარკი ქალაქ ნალჩიკიდან 90 კმ-ში მდებარეობს.
სქოლიო
კატეგორია:IUCN კატეგორია II კატეგორია:რუსეთის ეროვნული პარკები
ოტის რედინგი
ოტის რეი რედინგი უმცროსი (Otis Ray Redding, Jr.; დ. 9 სექტემბერი, 1941 — გ. 10 დეკემბერი, 1967) — ამერიკელი მომღერალი, ჩანაწერის პროდიუსერი, სიმღერებისა და არანჟირების ავტორი. იგი მიჩნეულია ერთ-ერთ უდიდეს მომღერლად ამერიკის პუპულარული მუსიკის ისტორიაში და ასევე სანიმუშო შემსრულებლად სოულსა და რიტმ-ენდ-ბლუზის ჟანრში. მისმა სიმღერის სტილმა გავლენა იქონია 1960-იანი წლების სოულის სხვა შემრულებლებზე. სიცოცხლის პერიოდში მის ჩანაწერებს აწარმოებდა ლეიბლი Stax Records — დაფუძნებული მემფისში, ტენესი.
დაიბადა და გაიზარდა ჯორჯიის შტატში, აშშ. ოტისმა 15 წლის ასაკში სწავლას თავი ანება და ოჯახის დასახმარებლად მუშაობა დაიწყო ლიტლ რიჩარდის ჯგუფ Upsetters-ში. 1958 წელს იგი შეუერთდა ჯონი ჯენკინსის ჯგუფს Pinetoppers, ვისთან ერთადაც მიიღო მონაწილეობა სამხრეთ შტატების ტურნეებში. ამას მოჰყვა კონტრაქტი Stax Records-თან და პირველი სინგლის, „These Arms of Mine“-ის გამოშვება 1962 წელს. ორი წლის შემდეგ Stex-მა გამოსცა რედინგის სადებიუტო ალბომი Pain In My Heart.
ადრეულ პერიოდში იგი მხოლოდ აფრო-ამერიკელებში სარგელობდა პოპულარობით, თუმცა მოგვიანებით მან მოიზიდა ამერიკის პოპ მუსიკის ფართო აუდიტორია. პირველი მცირემასშტაბიანი კონცერტი ჯგუფთან ერთად გამართა სამხრეთ აშშ-ში. შემდეგ შეასრულა ლოს-ანჯელესის პოპულარულ კლუბ Whisky a Go Go-ში, ასევე მოაწყო ტურნე ევროპაში, ლონდონში, პარიზსა და სხვა ძირითად ქლაქებში. 1967 წელს გამოვიდა მონტერეის პოპ პესტივალზე.
გარდაიცვალა 1967 წლის 10 დეკემბერს, ავიაკატასტროფაში, ქალაქ მადისონში, უისკონსინის შტატში. გარდაცვალებამდე ცოტა ხნით ადრე რედინგმა ჩაწერა იკონური სინგლი „(Sittin' On) The Dock of the Bay“ სტივ კროპერთან ერთად. სიმღერა იქცა სიკვდილის შემდგომ პირველ ჩანაწერად, რომელმაც Bilbord Hot 100-სა და R&B ჩარტებში პირველი ადგილი დაიკავა. ხოლო Dock of the Bay იყო პირველი ალბომი, რომელიც აღმოჩნდა პირველ ადგილზე დიდი ბრიტანეთის ალბომების ჩარტებში. ოტისის გარდაცვალების შემდეგ Stax Records გაკოტრების ზღვარზე დაადგა, თუმცა უახლოეს ხანში, მთლიანი სიმღერების კატალოგის საავტორო უფლებები Atlantic Records-მა შეიძინა, რამაც იხსნა იგი გაბანკროტებისგან.
რედინგმა მიიღო უამრავი ჯილდო, მათ შორის გრემის ჯილდო ცხოვრებისეული დამსახურებისთვის, ასევე შეყვანილი იქნა როკ-ენ-როლისა და სიმღერების ავტორთა დიდების დარბაზში. ჟურნალმა როლინგ სტოუნმა ყველა დროის 100 საუკეთესო მომღერლის სიაში რედინგს 21-ე ადგილი მიუჩინა. კომპოზიციები “(Sittin’ on) The Dock of the Bay”, „Respect” და „Try a Little Tenderness“ მიჩნეულია მის ყველაზე ცნობილ სიმღერებად. ოტის რედინგმა გავლენა იქონია ისეთ შემსრულებლებზე როგორებიცაა The Rolling Stones, Led Zeppelin, ჯენის ჯოპლინი, Grateful Dead, Lynyrd Skynyrd, Doors და სხვა.
დისკოგრაფია
სტუდიური ალბომები
სიკვდილის შემდგომი ალბომები
სქოლიო
კატეგორია:დაბადებული 9 სექტემბერი კატეგორია:დაბადებული 1941 კატეგორია:გარდაცვლილი 10 დეკემბერი კატეგორია:გარდაცვლილი 1967 კატეგორია:ამერიკელი მამაკაცი მომღერლები კატეგორია:სოულის მომღერლები კატეგორია:ამერიკელი ტენორები კატეგორია:Atlantic Records-ის შემსრულებლები კატეგორია:Atco Records-ის შემსრულებლები კატეგორია:გრემის ჯილდოს მფლობელები კატეგორია:Stax Records-ის შემსრულებლები კატეგორია:XX საუკუნის ამერიკელი მომღერლები კატეგორია:როკ-ენ-როლის დიდების დარბაზში შესული შემსრულებლები
ჩონგური
250px|მინი ჩონგური — ქართული ხალხური სიმებიანი ჩამოსაკრავი ინსტრუმენტი. ჩონგური ძირითადად გავრცელებულია დასავლეთ საქართველოში (გურია, სამეგრელო, იმერეთი, აჭარა), სხვადასხვა კუთხის ჩონგური არ განსხვავდება გარეგნულად.
აღწერა
ჩონგური, როგორც ფანდური შედგება სამი ძირითადი ნაწილისგან: კორპუსი, სახელური და დამხმარე ნაწილები. ინსტრუმენტის კორპუსი შედგება მუცლისა და ზედა დეკისაგან, ტარი-თავისა და ყელისაგან, ხოლო დამხმარე ნაწილებია მოქლონები, ხარაკირი, ჯორა და ღილი. ჩონგური გვაგონებს შუაზე, სიგრძეზე, გაჭრილ მსხალს. საერთო სიგრძეა 978-1150 მმ.
ბლანშ ფრანგი (1282-1305)
ბლანშ ფრანგი (Blanche de France; დ. 1282, პარიზი, საფრანგეთი — გ. 1 მარტი, 1305, ვენა, ავსტრია) — კაპეტინგების დინასტიის წარმომადგენელი. საფრანგეთის მეფე ფილიპ III-ისა და დედოფალ მარია ბრაბანტელის ასული. ავსტრიის ჰერცოგ რუდოლფ III-ის ცოლი 1300-1305 წლებში.
ჩონგური
აღწერა
ინსტრუმენტის მუცელი (გურიაში ტანი, აჭარაში კოდი) შედგება 7-8 ერთმანეთზე მიწებებული ტკეჩებისგან, რომელიც მზადდება თუთის ხისგან. მუცელი გამობერილია. მუცლის განაპირა ტკეჩებზე გაკეთებულია 3-5 მმ დიამეტრის 6 სახმო ნახვრეტი. ტკეჩები სისქეა 2-3 მმ და მათ დასაკავშირებლად გაკეთებულია თხელი და ვიწრო ლენტისებური ფირფიტა, მუცელი დაკრულია 2-3 სისქის ფირფიტაზე.
ბლანშ ფრანგი (1282-1305)
ადრეული ცხოვრება
ბლანში დაიბადა 1282 წელს პარიზში. იგი იყო საფრანგეთის მეფე ფილიპ III-ისა და მისი მეორე ცოლის, დედოფალ მარია ბრაბანტელის ქალიშვილი. მისი ღვიძლი და-ძმანი იყვნენ ევრეს ჰერცოგი ლუი და ინგლისის დედოფალი მარგარიტა, თუმცა მამის მხრიდან მას ასევე ჰყავდა ორი ნახევარ-ძმა საფრანგეთის მეფე ფილიპ IV-ისა და ვალუას გრაფ შარლის სახით.
ჩონგური
აღწერა
ზედა დეკა (გურიაში პირი, აჭარაში სახურავი) შედგება სამი ნაწილისგან. ძირითადი, შუა ნაწილი გაკეთებულია ნაძვისაგან, მასზე მიკრულია ნახევარმთვარის ფორმის ორი ფირფიტა, რომელიც მზადდება თუთის ხისგან. ზედა დეკის ცენტრში გაკეთებულია სახმო ნახვრეტები, რომელთა დიამეტრი 2-3 მმ-ია, ისინი რომბის კონტურებს ქმნიან. კორპუსის სიღრმე 160-170 მმ-ია. ჩონგურს ოთხი სიმი აქვს (გურიაში ძაფები, ალყები, ლარები). მოკლე სიმი მესამედით ნაკლები სიგრძისაა და მდებარეობს პირველსა და მეორე სიმს შორის. დაკვრის დროს მოკლე სიმს არ ეხება მარცხენა ხელის სიმები, აქედან გამომდინარე მისი სიმაღლე არ იცვლება და ერთ გაბმულ ბგერას გამოსცემს. ბგერა პირველი სიმის მიერ გამოცემული უკიდურესი მაღალი ბგერა მოკლე სიმის მიერ გამოცემული ბგერაა.
ბლანშ ფრანგი (1282-1305)
ნიშნობები
გათხოვებამდე პრინცესა ბლანში ოთხჯერ იყო დანიშნული. პირველად იგი 1290 წლის სექტემბერში დანიშნეს ნემურის ჰერცოგ ჟან I-ზე. ამის შემდეგ, 1291 წლის 31 ივლისს იგი დაინიშნა უელსის პრინც ედუარდ პლანტაგენეტზე (შემდეგში ინგლისის მეფე ედუარდ II), თუმცა საბოლოოდ მან ბლანშის ძმისწულ იზაბელაზე იქორწინა.
მისი მესამე ნიშნობა 1293 წელს შედგა. ამჯერად იგი თავისი მეორე საქმროს, პრინცი ედუარდის მამაზე, ინგლისის მეფე ედუარდ I-ზე დანიშნეს, რომლის ცოლი, დედოფალი ლეონორ კასტილიელი ამ ამბამდე სამი წლით ადრე დაიღუპა მშობიარობისას. ეს ქორწინება ორივე მხარეს ხელს აძლევდა, რამეთუ ორ ქვეყანას შორის მშვიდობა დამყარდებოდა და ბლანშის ძმა, მეფე ფილიპ IV ამის სანაცვლოდ იღებდა გასკონიას.
ჩონგური
წარმოშობა
ჩონგური უნდა წარმოშობილიყო არა უგვიანეს XVII საუკუნისა სამ სიმიან ფანდურზე ზილის დართვით. ხაზი უნდა გაესვას იმ გარემოებას, რომ აღმოსავლეთ საქართველოში, განსაკუთრებით ბარად, სამ სიმიან ფანდურს „ჩონგურს“ ეძახიან, ხოლო მთის კუთხეებში - „ფანდურსაც“ და „ჩონგურსაც“. ამასთანავე, მთხრობელები აღნიშნავენ, რომ „ფანდური“ ძველი სახელია და „ჩონგური“ შემდეგ შერქმეული. სახელწოდება „ჩონგური“ უნდა გაჩენილიყო ოთხსიმიანი საკრავის გაჩენასთან დაკავშირებით, რომელიც გამოეყო სამსიმიან ფანდურს. ეს მოხდა არა უგვიანეს XVII საუკუნისა და სახელწოდება ამავე პერიოდიდან გვხვდება. სამსიმიან ფანდურზე მეოთხე სიმის დამატებით, რომელსაც გარკვეული ფუნქცია ჰქონდა, მიღებული იქნა ახალი საკრავი, რომელიც საჭიროებდა განმასხვავებელ სახელწოდებას.
ბლანშ ფრანგი (1282-1305)
ნიშნობები
გარკვეული მიზეზების გამო ედუარდ I-ისა და ბლანშის ნიშნობა ჩაიშალა. ინგლისელებმა ამის მიზეზად ის გამოაცხადეს, რომ იგი აქამდე უკვე იყო სხვაზე დანიშნული, თუმცა ინგლის-საფრანგეთის კავშირის შესანარჩუნებლად ფილიპ IV-მ მეფე ედუარდს ცოლად თავისი მეორე და, მარგარიტა შერთო. ამ გარემოებების გათვალისწინებით, 1296 წელს იგი რიგით მეოთხედ დაინიშნა პრინც იოჰანზე, ჰოლანდიის გრაფ იოჰან II-ის ძეზე.
ჩონგური
დამზადება
საკრავის დასამზადებლად, საუკეთესო მოხელეთა გადმოცემით, არჩევენ უკოჟრო, „სუფთა“ ხეს იმ ადგილიდან, სადაც ხშირად უბერავს ქარი. საჩონგურედ უმჯობესია ტოტებშუა მდებარე ხის ნაწილი. ხის მრუდე ტოტებიანი ნაწილი ამ მიზნისათვის უვარგისია. საგანგებოდ მოჭრილ ხის მორს შუაზე გააპობენ, თითოეულ ნახევარს „დედას“ უწოდებენ. ორივე გამოსადეგია ჩონგურისათვის. სახლში მოტანილ ამ მასალას მოარიდებენ მზესა და ქარს. მათი შენახვა უმჯობესია სიგრილეში 30 დღის განმავლობაში. თუ მასალა კარგად არ გამოშრა ჩონგური გაიბზარება და შრომა ფუჭად ჩაივლის.
ბლანშ ფრანგი (1282-1305)
ქორწინება და გარდაცვალება
ბლანშისა და ჰოლანდიის პრინცის ნიშნობის პარალელურად, 1295 წელს კაპეტინგებთან დაახლოვების მიზნით გერმანიის მეფე ალბრეხტ I-მა მეფე ფილიპთან მოლაპარაკებები დაიწყო. ამის შედეგად ფრანგებმა გააუქმეს ბლანშისა და ჰოლანდიის პრინცის ნიშნობა და 1300 წლის 25 მაისს იგი ალბრეხტის უფროს ძეზე, ავსტრიის ჰერცოგ რუდოლფ III-ზე დააქორწინეს. იგი ავსტრიაში ქმართან ერთად იმავე წლის შობამდე ჩავიდა. ვენის სამეფო კარი მოიხიბლა ფრანგი პრინცესის „ნიჭიერებით“, თუმცა ასევე აღშფოთდა მისი პომპეზურობისა და ფუფუნებისადმი დიდი სიყვარულის გამო. ჰერცოგინია ბლანში მეუღლესთან ერთად მოგზაურობდა შტირიაში, სადაც იგი აქტიურად უჭერდა მხარს ჰაბსბურგთა პრეტენზიას ამ მხარეზე.
ჩონგური
დამზადება
ჩონგურის ტარი კეთდება კაკლის ხისგან. მის თავზე გაკეთებულია სამი ნახვრეტი მოქლონებისთვის და თასმისთვის. ხოლო ტარის ყელზე გაკეთებულია ერთი ნახვრეტი, რომელშიც ჩასმულია ზილის სიმის დამჭერი მოქლონი. ყელი ზემოდან ბრტყელია და ქვემოდან მრგვალი. სახელურისა და კურპუსის შორის მდებარე შემაერთებელი ნაწილის ქვედა ნაწილი 7 პატარა ტკეჩისგან შედგება.
ბლანშ ფრანგი (1282-1305)
ქორწინება და გარდაცვალება
1304 წელს ბლანშმა რუდოლფისგან მკვდარი გოგონა გააჩინა, რასაც მალევე მოჰყვა ვაჟის გაჩენა, რომელიც 1306 წელს, სავარაუდოდ, მოწამლეს. თავად ბლანში 1305 წლის 1 მარტს გარდაიცვალა მუცლის მოშლის შედეგად გამოწვეული გართულებებით ვენაში, 22 ან 23 წლის ასაკში.
ჩონგური
დამზადება
ინსტრუმენტის მოქლონები (გურიაში ბრტყელი ჯორები) კეთდება თავსა და ყელზე, ორი მოქლონი თავის მარცხენა მხარეს კეთდება, ერთი მარჯვენა მხარეს და ყელზე ერთი ზილის სიმისთვის. ზედა ზღურბლი (გურიაში დაბალი ჯორა) ჩასმულია ყელისა და თავის შეერთების ადგილას. მისი სიმაღლე ყელის ზედაპირიდან 2-3 მმ-ია. ჯორა მაღალია, მასზე გაკეთებულია ჭდეები, ჯორა სიმებს იჭერს განსაზღვრულ სიმაღლეზე ყელის ზედაპირიდან, ჯორას აყენებენ სახმო ნახვრეტების ბოლოსთან.
ბლანშ ფრანგი (1282-1305)
ქორწინება და გარდაცვალება
მისი გარდაცვალებისთანავე რუდოლფი მეორედ დაქორწინდა პოლონეთის პრინცესა ელიზაბეტა რიჩეზაზე, თუმცა შვილები არ ჰყოლია.
ჩონგური
დამზადება
ჩონგურის ზედა დეკა, მუცელი და სახელური სხვადასხვა მასალისგან მზადდება. მუცელი კეთდება თუთის ხისგან, ზედა დეკა კეთდება ნაძვის ხისგან გურიასა და სამეგრელოში, ხოლო ფიჭვისგან აჭარაში. სახელური კეთდება კაკლისგან გურია-სამეგრელოში, ხოლო აჭარაში მასაც ამზადებენ თუთის ხისგან. ჩონგურის მუცელი შედგება 7-8 ერთმანეთზე მიწებებული ფირფიტისგან (ტკეჩები), ამ ფირფიტების ასაღებად იყენებენ დაშნას. როგორც ირკვევა, მათი შეწებება წარმოებს სპეციალურად მომზადებული კალაპოტის დახმარებით. მუცლის ქვედა კიდეზე კრავენ ლენტისებურ თხელ ფირფიტას. ინსტრუმენტის ტარი მზადდება კაკლის ხისგან. ტარი მთლიანია და თავზე უკეთდება ოთხი ნახვრეტი, სამი სიმების მოლანებისთვის და ერთი თასმისთვის. ყელზე კეთდება ნახვრეტი ზილის სიმი მოქლონისთვის. ყელის გასუფთავება ხდება დიდი დანით. შემდეგ კეთდება ზედა დეკა, რომლის სისქე არ უნდა აღემატებოდეს 2 მმ-ს. ზედა დეკის გვერდები სწორია. მარჯვენა და მარცხენა მხრიდან მას აწებებენ ორ თხელ ნახევარმთვარის ფორმის ფირფიტას. ზედა დეკაზე კეთდება ნახვრეტები. როცა კორპუსი მზადაა, უდგებიან დამხამრე ნაწილების დამზადებას: მოქლონებს, დაბალ და მაღალ ჯორას, ღილს (სიმების მეორე ბოლოების დასამაგრებელი ნაწილი). ჩონგურის ჯორა უფრო მაღალია ვიდრე ფანდურისა.
ბლანშ ფრანგი (1282-1305)
ლიტერატურა
კატეგორია:დაბადებული 1282 კატეგორია:გარდაცვლილი 1 მარტი კატეგორია:გარდაცვლილი 1305 კატეგორია:კაპეტინგები კატეგორია:საფრანგეთის პრინცესები
ჩონგური
დამზადება
ჩონგურის სიმები კეთდება აბრეშუმის ძაფისგან. აბრეუშმის ძაფს გრიხავენ და შემდგომ სანთელს უსმევენ, ყველა სიმს ერთნაირი სისქე უნდა ჰქონდეს. სიმები გურული სახელწოდება „ძაფი“ ამ მასალას უნდა უკავშირდებოდეს.
ჩონგურის ყელი ინკრუსტირებულია სადაფით ან ძვლით. ზოგჯერ სადაფის ნაცვლად ხმარობენ ხეს. ჩონგურის დამზადების დროს არ სარგებლობენ ტრაფარეტული ზომებით.
რესურსები ინტერნეტში
კატეგორია:მუსიკალური ინსტრუმენტები ანბანის მიხედვით კატეგორია:ქართული ხალხური საკრავები
ყირიმის ავტონომიური საბჭოთა სოციალისტური რესპუბლიკა
ყირიმის ავტონომიური საბჭოთა სოციალისტური რესპუბლიკა (Qrьm Avtonomjalь Sovet Sotsialist Respublikasь; Кърым Автономиялы Совет Социалист Республикасы) — ავტონომიური რესპუბლიკა ყირიმის ნახევარკუნძულის ტერიტორიაზე. არსებობდა 1921 წლის 18 ოქტომბრიდან 1945 წლის 30 ივნისამდე და 1991 წლის 12 თებერვლიდან 1992 წლის 26 თებერვლამდე.
ყირიმის სსრ-ის ავტონომია რსფსრ-ის შემადგენლობაში არსებობდა 1921 წლიდან. 1936 წლის კონსტიტუციით ეწოდა ყირიმის ავტონომიური საბჭოთა სოციალისტური რესპუბლიკა.
ავტონომიურ რესპუბლიკაში ცხოვრობდნენ რუსები, ყირიმელი თათრები, უკრაინელები, მნიშვნელოვან ნაწილს შეადგენდნენ გერმანელები, ებრაელები, ბერძნები და სომხები. 1932 წლისათვის ავტონომიის ფართობი შეადგენდა 25,9 ათას კვადრატულ კილომეტრს.
1945 წლის 30 ივნისს ავტონომიური რესპუბლიკისაგან ჩამოყალიბდა ყირიმის ოლქი, რომელიც 1954 წელს გადაეცა უკრაინის სსრ-ს. 1991 წლის 12 თებერვალს ავტონომია აღდგა უკრაინის სსრ-ის ფარგლებში. 1992 წლის 26 თებერვალს ეწოდა ყირიმის რესპუბლიკა, ხოლო 1994 წელს ყირიმის ავტონომიური რესპუბლიკა.
სქოლიო
კატეგორია:უკრაინის ისტორია კატეგორია:რუსეთის ისტორია
ასტორგა (პარანა)
ასტორგა (Astorga) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 675 მეტრზე. მიეკუთვნება ჩრდილო-ცენტრალური პარანის მეზორეგიონს. შედის ეკონომიკურ-სტატისტიკურ მიკრორეგიონ ასტორგის შემადგენლობაში.
2010 წლის მონაცემებით, მოსახლეობა 24 698 ადამიანს შეადგენდა, მოსახლეობის სიმჭიდროვე 56.8 კმ²-ზე. ფართობი 434 792 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები